b'\n_START_ARTICLE_\nGrad Stra\xc5\xbeberk\n_START_SECTION_\nZgodovina\n_START_PARAGRAPH_\nPrva omemba gradu sega v leto 1169, ko je bil grad omenjen v listini kr\xc5\xa1kega \xc5\xa1kofa Henrika I. Omemba gradu je v tej listini posredna, saj o obstoju gradu pri\xc4\x8da le podpis dveh pri\xc4\x8d, ki sta podpisani pod listino o menjavi dveh hub v vaseh Zgornji Je\xc5\xa1ovec in Osle\xc5\xa1ici. Pri\xc4\x8di sta kr\xc5\xa1ka ministeriala Engelschalcus et Purchardus castellani de Strazberc. Druga omemba gradu je prav tako posredna, izvira pa iz listine kr\xc5\xa1kega \xc5\xa1kofa Ulrika I. z dne 3. novembra 1228. V tej listini, v kateri \xc5\xa1kof izro\xc4\x8da svoj grad Lebek pri Va\xc4\x8dah v zajem avstrijskemu vojvodi Bernardu, sta kot pri\xc4\x8di podpisana kr\xc5\xa1ka ministeriala Isenricus et frater Otto de Strasberch._NEWLINE_Grad je bil neposredno v listinah prvi\xc4\x8d omenjen leta 1254, ko je kr\xc5\xa1ki \xc5\xa1kof Ditrik II. svojemu ministerialu Nikolaju iz Lemberga pri Celju izro\xc4\x8dil \xc5\xa1tirideset hub in dosmrtno gradi\xc5\xa1\xc4\x8danstvo na polovici svojega gradu Stra\xc5\xbeberk. Nikolaj pa je v zameno za vse omenjeno moral vrniti cerkvena posestva v okolici Vitanja ter nuditi \xc5\xa1kofu varstvo pred dedi\xc4\x8di Otta Stra\xc5\xbeber\xc5\xa1kega. S svojimi pe\xc4\x8dati so listino kot pri\xc4\x8de podpisali tudi kastelani Gotschalcus, Wichardus in Sifridus castelani in Strazpurch. Grad je bil v 15. stol. opu\xc5\xa1\xc4\x8den.'